laion/Wikipedia-Exotic huggingface dataset:
נשיא קוריאה הדרומית

על פי חוקת קוריאה הדרומית, נשיא הרפובליקה של קוריאה הוא ראש המדינה, ראש הרשות המבצעת, יושב ראש הקבינט והמפקד העליון של הכוחות המזוינים. החוקה וחוק הבחירות לנשיאות משנת 1987 קובעים שבחירתו של הנשיא תהיה בהצבעה ישירה וחשאית. הנשיא נבחר לתקופת כהונה של חמש שנים ומכהן פעם אחת בלבד, אם הנשיא מסיים את תפקידו לפני תום תקופת כהונתו חדל מלתפקד או אינו כשיר, בתוך שישים יום ייבחר נשיא חדש, ועד אז ימלא את תפקידו ראש הממשלה או שרים אחרים כפי שנקבע בחוק. בתקופת כהונתו מתגורר הנשיא במעון הרשמי הנקרא "הבית הכחול", והוא חסין מפני כל אחריות פלילית (למעט עבירות חמורות). סעיף 67 לחוקת קוריאה הדרומית קובע כי הנשיא ייבחר בהצבעה אוניברסלית, שווה, ישירה וחשאית על ידי אזרחי המדינה. במקרה ששני אנשים או יותר יקבלו את אותו מספר הקולות הגדול ביותר בבחירות תעבור הצבעה חוזרת באספה הלאומית כאשר מי שקיבל את מספר הקולות הגדול ביותר במושב פתוח של האספה הלאומית בהשתתפות רוב של כלל חברי האספה הלאומית יהיה הנשיא. סעיף 67 (4) קובע כל אזרח הזכאי להיבחר לאספה הלאומית, ואשר הגיע לגיל ארבעים ומעלה במועד הבחירות לנשיאות, יהיה כשיר להיבחר לנשיאות. הפרק השלישי בחוקת קוריאה הדרומית קובע את חובותיו וסמכויותיו של הנשיא: הנשיא יהיה ראש המדינה וייצג את המדינה מול מדינות זרות. האחריות והחובה לשמור על העצמאות, שלמות טריטוריאלית והמשכיות של המדינה והחוקה. לפעול למען איחוד קוריאה, כיו"ר המועצה המייעצת הלאומית לאיחוד. הסמכות המבצעת תהיה נתונה לזרוע המבצעת בראשות הנשיא. לשמור על ביטחונה של קוריאה הדרומית הנשיא הוא ראש הזרוע המבצעת. מלבד מינוי חברי ממשלו, הוא ממנה שגרירים, צירים, קונסולים, ושאר פקידי הממשלה. מינוי נשיא בית המשפט העליון ושופטיו בהסכמת האספה הלאומית. הנשיא מקבל את כתבי ההאמנה של שגרירים ונציגים זרים אחרים. להכריז על מלחמה, לחתום על הסכמי שלום ועל אמנות אחרות. לקיים משאל עם בסוגיות בעלות חשיבות לאומית רשאי להוציא צווים נשיאותיים הנוגעים לעניינים שהואצלו לו בחוק עם ההיקף שהוגדר ספציפית וגם עניינים הדרושים לאכיפת חוקים הנשיא הוא המפקד העליון (Commander in Chief) של הכוחות המזוינים. הנפיק מדליות כבוד על שירות לאומה להעניק חנינה להטיל וטו על הצעות חוק (אלא אם שני שלישים של חברי האספה הלאומית מטילים וטו נגדי) אם האספה הלאומית מצביעה נגד החלטה נשיאותית, היא מבוטלת מיד. להכריז על מצב חירום המשעה את כל החוקים או להכריז שלטון צבאי. בתקופה של סערה פנימית או חיצונית חמורה או איום, או משברים כלכליים או פיננסיים, הנשיא רשאי להפעיל סמכויות חירום "לשמירה על הביטחון הלאומי או על השלום והסדר הציבורי". הנשיא רשאי לנקוט באמצעי חירום רק כאשר האספה הלאומית לא מסוגלת להתכנס. אמצעי החירום מוגבלים למינימום ההכרחי. לפני כניסתו לתפקיד באופן רשמי, על הנשיא הנבחר לשאת שבועה מיוחדת. שבועה זו, הכתובה בחוקה, היא: אני עושה זאת בחגיגיות נשבע בפני העם שאמלא בנאמנות את חובותיו של הנשיא שמירה על החוקה, הגנה על המדינה, חתירה לאיחוד בדרכי שלום מולדת, קידום החופש והרווחה של העם ושאיפה לפתח תרבות לאומית. המקור בקוריאנית “나는 헌법을 준수하고, 국가를 보위하며, 조국의 평화통일을 추구하고, 국민의 자유와 복리를 증진하며, 국가발전과 발전을 위해 노력함으로써 대통령의 직무를 충실히 수행할 것을 국민 앞에 엄숙히 맹세합니다. 민족문화.” סעיף 71 בחוקת קוריאה הדרומית, כי "במקרה שהנשיא לא יוכל למלא את משרתו, ראש הממשלה והשרים בהתאם לסדר הירושה יכהנו כנשיא בפועל". סעיף 68 בחוקה מחייב את הנשיא בפועל לקיים בחירות חדשות בתוך 60 יום. האספה הלאומית של קוריאה הדרומית המנהיג העליון של קוריאה הצפונית מדיה וקבצים בנושא נשיא קוריאה הדרומית בוויקישיתוף אתר האינטרנט הרשמי של נשיא קוריאה הדרומית (בקוריאנית)
אליפות אירופה בכדורסל נשים 1960

אליפות אירופה בכדורסל נשים 1960, הייתה האליפות האזורית השביעית שאורגנה על ידי פיב"א אירופה. האליפות נערכה בסופיה, בולגריה בין ה-3 ביוני ל-11 ביוני 1960. ברית המועצות ניצחה באליפות בפעם הרביעית בתולדותיה. בתחרות השתתפו 10 נבחרות. הם חולקו ל-2 בתים. שלוש קבוצה מכל בית המשיכו התמודדות על המדליות. יתר הקבוצות התמודדו על מקומות 7-10. יורובאסקט 1960 באתר פיב"א אירופה אליפות אירופה 1960 באתר פיב"א
אליפות אירופה בכדורסל נשים 1962

אליפות אירופה בכדורסל נשים 1962, הייתה האליפות האזורית השמינית שאורגנה על ידי פיב"א אירופה. האליפות נערכה במילוז, צרפת בין ה-22 בספטמבר ל-29 בספטמבר 1962. ברית המועצות ניצחה באליפות בפעם השישית בתולדותיה. בתחרות השתתפו 10 נבחרות. הם חולקו ל-2 בתים. הקבוצה המנצחת וסגניתה בכל בית המשיכו התמודדות על המדליות בשיטת פלייאוף. יתר הקבוצות התמודדו על מקומות 5–10. משחק הגמר משחק על המקום השלישי יורובאסקט 1962 באתר פיב"א אירופה אליפות אירופה 1962 באתר פיב"א
דיה אדומה

דיה אדומה (שם מדעי: Milvus milvus) היא מין עוף דורס ממשפחת הנציים. אורכה של הדיה 60–66 ס"מ, מוטת כנפיה מגיעה ל-1.75–1.95 מטרים ומשקלה 750–1,090 גרם בזכרים ו-950–1,300 גרם בנקבות. הדיה בעלת נוצות אדומות וראש כחלחל עם מקור צהוב קצר. הזנב ארוך ומזכיר מעט זנב סנונית. הדיה דואה על זרמי אוויר חם במשך היום, ואיתו עולה ויכולה לעופף במאמץ מזערי במשך שעות רבות. היא מצויה במערב אירופה ובקצה מרכז אירופה וגם בצפון אפריקה אליה היא נודדת בחורף. הדיה היא ציידת אווירית הניזונה מיצורים קטנים כמו מכרסמים, חדפים, עופות וזוחלים קטנים. היא ניזונה גם מתולעים, דגים ואף מנבלות. אוכלוסיית הדיה נמצאת בירידה בטבע. Milvus milvus fasciicauda Milvus milvus milvus מדיה וקבצים בנושא דיה אדומה בוויקישיתוף דיה אדומה, באתר ITIS (באנגלית) דיה אדומה, באתר NCBI (באנגלית) דיה אדומה, באתר Animal Diversity Web (באנגלית) דיה אדומה, באתר Internet Bird Collection (באנגלית) דיה אדומה, באתר GBIF (באנגלית)
מסחרית

מסחרית או ואן (באנגלית: Van) הוא כלי רכב שמהווה גשר בין מכונית או טנדר למשאית קלה. המסחרית נועדה לצורכי עבודה, מסחר (שינוע והפצה) ותובלה קלה בתוך העיר, בפרט בשכונות עם רחובות צרים בהם למשאית גדולה יהיה קשה לתמרן. מסחריות משמשות גם להובלת נוסעים, כרכבי הסעות או כמוניות שירות. מסחריות משמשות גם ארגוני ביטחון כגון משטרה לצורך תובלה של קבוצות שוטרים (כגון לוחמי SWAT) וציוד (כגון רובוט חבלה). פורד טרנזיט סיטרואן ברלינגו GMC סוואנה (שברולט אקספרס) מרצדס ספרינטר טנדר (מטענית) מיניוואן מיניבוס משאית מדיה וקבצים בנושא מסחרית בוויקישיתוף ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
קונדוראים

קונדוראים (שם מדעי: Cathartiformes) היא סדרה של עופות דורסים גדולים הקרובים לדורסי יום ובעבר נכללו בקבוצתם. הרבה חוקרים משייכים אותם לדורסי היום עד היום. אחרים משייכים אותם דווקא לחסידאים. עופות אלה כוללים 2 משפחות: הקונדוריים והטרטורניסים הנכחדים שחיו בתקופת הפליסטוקן באמריקה הדרומית והיו העופות בעלי מוטת הכנפיים הגדולה ביותר בעולם; הגדול שבהם היה הארגנטוויס שמוטת כנפיו הגיעה לאורך 3.56 מ'. הקונדוריים המודרניים דומים להם מעט אך יותר קטנים ועדיין הגדול שבהם – קונדור האנדים – הוא העוף אוכל הבשר הגדול ביותר בעולם. מוטת כנפיו מגיעה ל-270–320 ס"מ והוא אחד מהעופות המעופפים הכבדים ביותר בעולם. עופות אלה מתנהגים כמו נשרים המחפשים נבלות באמריקה הדרומית והצפונית. חלקם חיים בלהקות גדולות היכולות להפשיט בשר במהירות. כמו רוב אוכלי הנבלות הם תמיד מתקוטטים ורבים. לקונדורים בניגוד לנשרים ישנם עיטורים בשרניים על עורם וראשם בהם הם מתהדרים. סדרה קונדוראים (Cathartiformes) משפחה קונדוריים (Cathartidae) סוג ומין יחיד קונדור קליפורני (Gymnogyps californianus) סוג ומין יחיד קונדור האנדים (Vulture gryphus) סוג ומין יחיד נשרון מלכותי (Sarcoramphus papa) סוג ומין יחיד אורובו שחור (Coragyps atratus) סוג קתרטס (Cathartes) משפחה טרטורניסים (Teratornithidae) - נכחדה סוג טרטורניס (Teratornis) סוג Aiolornis סוג ארגנטוויס (Argentavis) סוג Cathartornis סוג Oscaravis קונדוראים, באתר האנציקלופדיה של החיים (באנגלית)
לוקאש הרדצקי

לוקאש הרדצקי (בפינית: Lukáš Hrádecký; נולד ב-24 בנובמבר 1989) הוא כדורגלן פיני יליד סלובקיה המשחק בבאייר לברקוזן ובנבחרת פינלנד בעמדת השוער. הרדצקי נולד בברטיסלאבה וכאשר היה בן שנה עבר עם משפחתו לטורקו שבפינלנד בשל הצטרפותו של אביו לקבוצת הוקי מקומית. התחיל את הקריירה שלו במחלקת הנוער של טורון פאלוסאורה. הרדצקי זכה לחשיפה בטורניר בינלאומי לקבוצות בצעירות שנערך בעיר רורלו שבהולנד, בו זכה בשוער הטורניר. ב-10 בינואר 2009 הרדצקי חתם לארבע שנים באסביירג מליגת העל הדנית. בקיץ 2010 קיבל הצעה ממנצ'סטר יונייטד לשמש כשוער מחליף בה, אך בסופו של דבר העדיף להישאר באסביירג. בסיום עונת 2011/2012 ירדה אסביירג לליגה הדנית הראשונה ב-12 ביוני 2013 חתם לארבע שנים בברונדבי, אליה הגיע בהעברה חופשית. ב-7 באוגוסט 2015 חתם באיינטרכט פרנקפורט מהבונדסליגה תמורת 2.5 מיליון אירו. ב-23 במאי 2018 חתם לחמש שנים בבאייר לברקוזן מהבונדסליגה (עד ה-30 ביוני 2023) איתה זכה באליפות גרמניה בשנת 2024, הראשונה בהיסטוריה שלה. בינואר 2010 הרדצקי זומן לראשונה לסגל נבחרת פינלנד לקראת משחק הידידות נגד קוריאה הדרומית. ב-21 במאי 2010 הרדצקי ערך את הופעת הבכורה שלו בנבחרת בהפסד 0–2 לאסטוניה. אסביירג הליגה הדנית הראשונה (ליגה שנייה): 2011/12 הגביע הדני: 2012/13 איינטרכט פרנקפורט הגביע הגרמני: 2017/18 באייר לברקוזן בונדסליגה: 2023/24 הגביע הגרמני: 2023/24 אישיים כדורגלן השנה בפינלנד (5): 2016, 2017, 2018, 2021, 2023 שוער השנה בליגת העל הדנית: 2013 ספורטאי השנה בפינלנד: 2020 נבחרת העונה בבונדסליגה: 2017/18 מדיה וקבצים בנושא לוקאש הרדצקי בוויקישיתוף לוקאש הרדצקי, באתר Transfermarkt לוקאש הרדצקי, באתר Fussballdaten.de (בגרמנית) לוקאש הרדצקי, באתר Soccerway לוקאש הרדצקי, באתר BDFutbol לוקאש הרדצקי, באתר WorldFootball.net לוקאש הרדצקי, באתר National Football Teams לוקאש הרדצקי, באתר FootballDatabase.eu
הפיגוע בברצלונה

האם התכוונתם ל... הפיגועים בקטלוניה (2017) – פיגוע דריסה שהתרחש בברצלונה ב-2017, כחלק מסדרת פיגועים בקטלוניה, ובו נהרגו 13 בני אדם. הפיגוע בהיפרקור – פיגוע שבוצע בברצלונה ב-1987 על ידי ארגון אט"א ובו נהרגו 21 בני אדם.
דיואן אל-חמדי

דיואן אל-חמדי הוא דיואן שנכתב בתימן, ככל הנראה במאה ה-16 או ה-17. על התארוך מצביעים, היעדרותה המוחלטת של שירתו של ר' שלום שבזי בן המאה ה-17 מצד אחד, ומצד שני החלת השימוש בערבית גם לצורכי קודש במאה ה-16 או ה-17. בכתב היד בן 134 עמודים נמצאים כמאתיים שירים, הכתובים בשלוש השפות הנפוצות בקרב יהודי תימן, עברית, ערבית וארמית. בדיואן נמצאים 20 שירים שלא נמצאה להם מקבילה מוכרת. צורתו של דיואן אל-חמדי מרובעת ונמוכה, בשונה מדיואנים מאוחרים יותר המתאפיינים בצורה מלבנית ארוכה. הדיואן באתר כתיב של הספרייה הלאומית. חן מלול, דיואן אַלְחַמְדִּי: כתב יד עתיק ובו גדולי משוררי יהדות תימן, בבלוג "הספרנים" של הספרייה הלאומית, 13.08.2017 ערך זה הוא קצרמר בנושא תימן ובנושא יהדות. אתם מוזמנים לתרום לוויקיפדיה ולהרחיב אותו.
גינטר רידל

גינטר רידל (בגרמנית: Günther Rüdel; ‏ 15 בנובמבר 1883 – 22 באפריל 1950), היה גנרל-אוברסט בלופטוואפה, אשר כיהן כמפקד בכיר במערך הנ"מ הגרמני במלחמת העולם השנייה. רידל נולד ב-15 בנובמבר 1883 במץ, ובשנת 1902 התגייס לצבא האימפריה הגרמנית והצטרף לרגימנט הארטילריה הבווארי ה-3 (לאופולד, נסיך בוואריה). בשנת 1904 הועלה רידל לדרגת לויטננט, ובשנת 1910 נשלח ללימודי הנדסה באקדמיה הצבאית במינכן והועלה לדרגת אובר-לויטננט. במהלך מלחמת העולם הראשונה כיהן רידל כמפקד סוללת נ"מ, וב-9 באוגוסט 1915 הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918. לאחר המלחמה הצטרף רידל לרייכסווהר, ומילא בו תפקידי פיקוד ומטה. ב-1 באוקטובר 1931 מונה רידל למפקד יחידות הנ"מ, וב-1 בדצמבר אותה שנה הועלה לדרגת אוברסט. ב-1 באוקטובר 1934 הועלה רידל לדרגת גנרל מיור, וב-1 באפריל 1935 הוכפפו יחידות הנ"מ ללופטוואפה. ב-1 באפריל 1936 הועלה רידל לדרגת גנרל לויטננט, וב-1 באוקטובר 1937 הועלה לדרגת גנרל חיל הנ"מ. במהלך מלחמת העולם השנייה פיקד רידל על יחידות הנ"מ בצבא הגרמני, וב-1 בנובמבר 1942 הועלה לדרגת גנרל-אוברסט. ב-30 בנובמבר אותה שנה פרש רידל מהצבא, ובאוגוסט 1944 מונה לשופט בבית הדין העממי אשר דן את קושרי קשר ה-20 ביולי. לאחר המלחמה התגורר רידל במינכן, וב-14 בפברואר 1950 מת בביתו. בשנת 1964 הוקם בית הספר להגנה אווירית של הבונדסוור ונקרא על שמו, אולם בשנת 1990 שונה שם בית הספר לאחר שהתברר שרידל כיהן כשופט בבית הדין העממי. בהמשך לאחר שהוברר שרידל היה מעורב רק בשימוע אחד, ובנוסף הציל כ-300 יהודים הוחזר שם בית הספר על שמו, ובשנת 2010 הוקדש קיר זיכרון לכבודו במטה מפקדת הנ"מ הגרמנית. גינטר רידל באתר lexikon-der-wehrmacht (בגרמנית)
אליפות אירופה בכדורסל נשים 1964

אליפות אירופה בכדורסל נשים 1964, הייתה האליפות האזורית התשיעית שאורגנה על ידי פיב"א אירופה. האליפות נערכה בבודפשט, הונגריה בין ה-6 בספטמבר ל-13 בספטמבר 1964. ברית המועצות ניצחה באליפות בפעם השביעית בתולדותיה ובפעם השלישי ברציפות. בתחרות השתתפו 10 נבחרות. הם חולקו ל-2 בתים. הקבוצה המנצחת וסגניתה בכל בית המשיכו התמודדות על המדליות בשיטת פלייאוף. יתר הקבוצות התמודדו על מקומות 5-10. משחק הגמר משחק על המקום השלישי יורובאסקט 1964 באתר פיב"א אירופה אליפות אירופה 1964 באתר פיב"א
אליפות אירופה בכדורסל נשים 1966

אליפות אירופה בכדורסל נשים 1966, הייתה האליפות האזורית העשירית שאורגנה על ידי פיב"א אירופה. האליפות נערכה ברומניה בין ה-1 באוקטובר ל-9 באוקטובר 1966. ברית המועצות ניצחה באליפות בפעם השמינית בתולדותיה ובפעם הרביעית ברציפות. בתחרות השתתפו 12 נבחרות. הם חולקו ל-2 בתים. הקבוצה המנצחת וסגניתה בכל בית המשיכו התמודדות על המדליות בשיטת פלייאוף. יתר הקבוצות התמודדו על מקומות 5-12. משחק הגמר משחק על המקום השלישי יורובאסקט 1966 באתר פיב"א אירופה אליפות אירופה 1966 באתר פיב"א
גונאר נילסן

גונאר נילסן (בדנית: Gunnar Nielsen; נולד ב-7 באוקטובר 1986) הוא כדורגלן פארואזי בעמדת השוער. נילסן התחיל את הקריירה שלו בהבנר בולטפלאג ממנה עבר לבולדקלובן פראם. ב-2 ביולי 2007 חתם בבלקברן רוברס. ב-8 באוגוסט 2008 הושאל למאת'רוול מליגת העל הסקוטית. בינואר 2009 חתם במנצ'סטר סיטי לשנתיים וחצי והושאל לרקסהאם. ב-28 במרץ 2009 נילסן ערך את הופעת הבכורה שלו בקבוצה בהפסד 1-0 להיסטון. ב-24 באפריל 2010 נילסן ערך את הופעת הבכורה שלו בסיטי כאשר נכנס כמחליף במקומו של שיי גיבן במהלך משחק הליגה נגד ארסנל, ובכך הפך לכדורגלן הפארואזי הראשון שרושם דקות משחק בפרמייר ליג. בקיץ של אותה שנה, האריך את חוזהו בסיטי עד שנת 2012 ב-23 ביולי 2010 נילסן הושאל לטרמניר רוברס עד לינואר 2011. ב-7 באוגוסט נילסן ערך את הופעת הבכורה שלו בנבחרת במשחק הליגה נגד אולדהאם אתלטיק. כחודש לאחר מכן נפצע במהלך משחק של נבחרתו איי פארו. באפריל 2013 חתם בסילקבורג מליגת העל הדנית, אחרי 8 חודשים ללא קבוצה. ב-8 באפריל 2013 נילסן ערך את הופעת הבכורה שלו בקבוצה בניצחון 0-1 נגד אולבורג. ב-3 ביולי 2013 נילסן חתם לשנתיים במאת'רוול, בה שיחק בשנת 2008. ב-8 במרץ 2015 שוחרר מהקבוצה. ב-4 באפריל 2015 נילסן חתם לעונה בשטיארנן מליגת העל האיסלנדית. בסיום העונה נבחר לכדורגלן העונה של המועדון. ב-28 באוקטובר 2015 נילסן חתם לשלוש עונות בהפנרפיירדיר. ב-22 במרץ 2009 נילסן ערך את הופעת הבכורה שלו בנבחרת איי פארו בניצחון 1-2 נגד איסלנד. ב-3 ביוני 2016 נילסן ענד לראשונה את סרט הקפטן בניצחון 0-2 נגד קוסובו. שטיארנן הסופר קאפ האיסלנדי: 2015 הפנרפיירדיר אליפות איסלנד: 2016 מדיה וקבצים בנושא גונאר נילסן בוויקישיתוף גונאר נילסן, באתר Transfermarkt גונאר נילסן, באתר Soccerway גונאר נילסן, באתר BDFutbol גונאר נילסן, באתר WorldFootball.net גונאר נילסן, באתר National Football Teams גונאר נילסן, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גונאר נילסן".
מרובע שלם

בגאומטריה, מרובע שלם (באנגלית: complete quadrilateral) הוא מערכת כללית של ארבעה ישרים במישור, אשר אף שלושה מהם לא עוברים דרך אותה נקודה, יחד עם שש נקודות החיתוך של הישרים הללו. באופן דואלי ניתן לחשוב על 4 נקודות במישור ועל 6 הישרים שמחברים את שישה זוגות הנקודות. המונח משמש בעיקר בגאומטריה פרויקטיבית, והוא בעל מספר תכונות מעניינות. את שש הנקודות ניתן לחבר בזוגות באופן כזה שאף קטע שמחבר זוג נקודות אינו מוכל באחד מארבעת הישרים שיוצרים את המרובע השלם. ל-3 הקטעים הללו נקרא אלכסונים של המרובע השלם. משפט המרובע השלם קובע ששלושת נקודת האמצע של האלכסונים תמיד נחות על ישר אחד. ישר זה נקרא ישר ניוטון על שם אייזק ניוטון שהוכיח את המשפט לראשונה. גאומטריה פרויקטיבית מרובע שלם, באתר MathWorld (באנגלית)
לירון דונל

לירון דונל (נולדה ב-1976) היא קצינה בצה"ל בדרגת תת-אלוף, המשרתת כראש מטה פיקוד העורף. קודם לכן שירתה כקצינת אג"ם של פיקוד העורף ומפקדת מחוז דן בפיקוד העורף. דונל (במקור חזן) גדלה בבית שאן, הבכורה מבין שלוש בנות. התגייסה לצה"ל ב-1994. שירתה כמ"כית ומפקדת פלוגת טירונים בבסיס ג'וליס. שירתה כמפקדת צוות, מפקדת פלוגה וסגנית מפקד גדוד בבית הספר לקצינים של צה"ל. ב-2011 מונתה לראש ענף אימונים בזרוע היבשה. ב-2012 מונתה לראש ענף תעסוקה מבצעית בחטיבת המבצעים. ב-2015, מונתה למפקדת גדוד ארז בבה"ד 1, ושירתה בתפקיד זה בעת פיגוע הדריסה בטיילת ארמון הנציב. באוגוסט 2017, הועלתה לדרגת אל"ם, ומונתה למפקדת מחוז דן בפיקוד העורף, האישה הראשונה בתפקיד מפקדת מחוז. באוגוסט 2019 מונתה לקצינת אג"ם של פיקוד העורף. ב-11 ביולי 2022 הועלתה לדרגת תא"ל, וב-31 ביולי 2022 מונתה לסגנית מפקד פיקוד העורף. בתפקידה היא ממלאת מקומו של מפקד הפיקוד בהיעדרו, משמשת כקצינת חיל ראשית וראש חטיבת התכנון, ואחראית להכנת פיקוד העורף למלחמה נשואה לרם ואם לשלושה. מתגוררת במיתר. מדיה וקבצים בנושא לירון דונל בוויקישיתוף דינה חלוץ, האמא סא"ל בצבא - האב מטפל בילדים, מהם אחת עם שיתוק מוחין, באתר Xnet‏, 20 ביולי 2017 אמיר בוחבוט‏, "לא רואה דרך אחרת": המח"טית הראשונה בצה"ל מתכוננת לאתגר הבא, באתר וואלה, 2 במאי 2017 ציוץ של צה"ל בטוויטר, 11 ביולי 2022 ציוץ של צה"ל בטוויטר, 31 ביולי 2022 דינה חלוץ, ניפצו את התקרה בתשפ"ב : הנשים שמונו לתפקידים בכירים שאוישו תמיד ע"י גברים, באתר ynet, 25 בספטמבר 2022
סולצי

סולצי (ברוסית: Сольцы) היא עיירה במחוז נובגורוד ברוסיה ובירתו של הראיון סולצי. העיר שוכנת על הגדה השמאלית של נהר שלון, במקום בו נשפך אליו נחל קרוטץ (רו'), במרחק של כ-80 קילומטרים דרום-מערבית לנובגורוד, בירת המחוז. בעיירה מתגוררים כ-9,000 תושבים (נכון ל-2017). בקרבת סולצי נמצא בסיס הטיסה סולצי-2 (אנ') של חיל האוויר הרוסי. האזכור הראשון של סולצי הוא משנת 1390, אז הוא מוזכר ככפר שתושביו עסקו בהפקת מלח, הקרוי ברוסית "סול" (соль), וזהו מקור שמה של העיירה. היישוב היה נקודת עצירה חשובה על הדרך בין נובגורוד ופסקוב בתקופת רפובליקת נובגורוד. ב-1471 כוחותיה של נסיכות מוסקבה הביסו בקרב שלון שנערך בקרבת מקום את כוחות רפובליקת נובגורוד, מה שהוביל לסיפוח הרפובליקה לנסיכות. במאה ה-16 הצאר איוואן הרביעי הקים במקום מפעל לייצור כרכרות עבור הצבא הרוסי הקיסרי במשך 200 שנה. ב-1781, בעקבות צו של יקטרינה השנייה, קיסרית רוסיה, היישוב קיבל מעמד של פוסאד (אנ'). בערך באותה תקופה היישוב והאזור נכללו בפלך פסקוב של האימפריה הרוסית. ב-23 במאי 1914 היישוב קיבל מעמד עירוני. זמן קצר לאחר מכן נפתח בו בית הבראה מצליח. ב-1927, לאחר ההקמה וההתייצבות של ברית המועצות, סולצי נכללה במחוז לנינגרד. ב-13 ביולי 1941, במהלך מלחמת העולם השנייה, סולצי נכבשה על ידי קורפוס הפאנצר ה-56 של הוורמאכט. באופן נדיר בשלב הזה של המלחמה הצבא האדום הצליח לכבוש מחדש את העיירה למספר ימים (רו'). התקיפה נוצלה בעיקר כדי לאפשר נסיגה מסודרת יותר וכדי להרוויח זמן ליצירת הגנות על לנינגרד וב-22 ביולי הגרמנים כבשו את העיירה מחדש. ב-21 בפברואר 1944 העיירה שוחררה על ידי הצבא האדום במסגרת מבצע לנינגרד-נובגורוד. ב-5 ביולי באותה שנה נוצר מחוז נובגורוד וסולצי נכללה בו. העיירה שוקמה לאחר מלחמת העולם השנייה וב-1975 סופחו אליה כמה כפרים שהיו בסביבתה. פרק זה לוקה בחסר. אנא תרמו לוויקיפדיה והשלימו אותו. ב-1939 נמנו בעיירה 156 יהודים, פחות משני אחוזים מהאוכלוסייה הכללית. עד הכיבוש הסופי של הגרמנים ב-22 ביולי 1941 כמה עשרות יהודים הצליחו להימלט מזרחה או שהם גויסו לצבא האדום. לכל היותר נותרו בעיירה עם הכיבוש הגרמני 100 יהודים. תוך זמן קצר נעשה רישום של יהודי העיירה והם חויבו לשאת טלאי צהוב וסרט לבן על זרועם. כמו כן הם נאלצו לבצע סוגים שונים של עבודות כפייה ורכושם הוחרם. כעבור חודשים ספורים היהודים רוכזו במעין גטו מבודד, שאליו הובאו גם יהודים שהתגוררו ביישובים קטנים בקרבת סולצי. בשלב מסוים ב-1941 כל היהודים נלקחו ליער סמוך ונורו למוות. מדיה וקבצים בנושא סולצי בוויקישיתוף אלכסנדר קרוגלוב (רו'), סולצי, אנציקלופדיה של המחנות והגטאות (כרך II, חלק B, עמ' 1824–1825), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) אלכסנדר קרוגלוב (רו'), סולצי, אנציקלופדיה של המחנות והגטאות (כרך II, חלק B, עמ' 1824–1825), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית).
מערכת התיעוד האוניברסיטאית (צרפת)

מערכת התיעוד האוניברסיטאית (בצרפתית: Système Universitaire de Documentation,‏ SUDOC) היא בקרת זהויות, מסד הנתונים (קטלוג) ביבליוגרפי של האוניברסיטאות והמוסדות אחרים להשכלה גבוהה בצרפת, ספריות מחקר מדעיות וכ-3,400 מרכזים למשאבי תיעוד. הקטלוג החל לפעול בשנת 1999. נכון לספטמבר 2011 הקטלוג כלל כ-10 מיליון רשומות ביבליוגרפיות, המתארות את כל הסוגים של מסמכים, מונוגרפיות, תזות, כתבי-עת בכללותם, מאמרים, כתבי-יד, חומרים אורקוליים, מפות, תווים מוזיקליים, ספרים ישנים, ומשאבים אלקטרוניים העוסקים בביליוגרפיה. נמצא תחת ניהולה של הסוכנות הביבליוגרפית להשכלה גבוהה (ABES). מהווה חלק של המיזם הווירטואלי VIAF. מדיה וקבצים בנושא מערכת התיעוד האוניברסיטאית בוויקישיתוף אתר האינטרנט הרשמי של מערכת התיעוד האוניברסיטאית Revue Arabesques n°64, עמ' 22
מחוזות ויומינג

ישנם 29 מחוזות במדינת ויומינג שבארצות הברית. במקור היו חמישה מחוזות שהוקמו תחת טריטוריית ויומינג: לאראמי וקרטר, שנוסדו ב-1867; קרבון ואולבני, שנוסדו ב-1868; ויואינטה, שטח שסופח מהמדינות יוטה ואיידהו והתפרש ממונטה (כולל הפארק הלאומי ילוסטון) ועד לגבול ויומינג-יוטה. ב-10 ביולי 1890, הפכה ויומינג לאחת ממדינות ארצות הברית ובה 13 מחוזות. 10 מחוזות נוספים נוצרו לאחר הפיכתה של ויומינג למדינה וכניסתה לאיחוד. שמם של שלושה מחוזות שונה לאחר יצירתם. שמו של מחוז קרטר שונה לסוויטווטר ב-1 בדצמבר 1869. מחוז הנובר התקיים למשך 7 ימים ב-1911 ואז שונה שמו לוושקי. שמו של מחוז פיז (Pease), שנוסד ב-1875, שונה למחוז ג'ונסון ב-1879. מדיה וקבצים בנושא מחוזות ויומינג בוויקישיתוף "General Facts About Wyoming". State of Wyoming. אורכב מ-המקור ב-2007-05-12. נבדק ב-2007-07-20. "CARTER COUNTY RECORDS". Wyoming State Archives. אורכב מ-המקור ב-2008-05-03. נבדק ב-2007-07-20. "Wyoming Counties". American Local History Network. RootsWeb.com. נבדק ב-2007-07-20. "EPA County FIPS Code Listing". US Environmental Protection Agency. נבדק ב-2007-07-20. "Utah". About Counties. National Association of Counties. אורכב מ-המקור ב-11 ביולי 2007. נבדק ב-21 ביולי 2007. {{cite web}}: (עזרה) "Name Derivations of Wyoming Counties". Wyoming State Library. אורכב מ-המקור ב-2013-08-25. נבדק ב-2007-07-20. "Annual Estimates of the Resident Population for Counties of Wyoming: April 1, 2010 to July 1, 2011". 2011 Population Estimates. United States Census Bureau, Population Division. באפריל 2012. אורכב מ-המקור (CSV) ב-20 בינואר 2013. נבדק ב-18 באפריל 2012. {{cite web}}: (עזרה) "Wyoming QuickFacts". U.S. Census Bureau. אורכב מ-המקור ב-2013-10-21. נבדק ב-2007-07-20. (2000 Census)
אליפות אירופה בכדורסל נשים 1968

אליפות אירופה בכדורסל נשים 1968, הייתה האליפות האזורית ה-11 שאורגנה על ידי פיב"א אירופה. האליפות נערכה באיטליה בין ה-5 ביולי ל-15 ביולי 1968. ברית המועצות ניצחה באליפות בפעם התשיעית בתולדותיה ובפעם החמישית ברציפות. באליפות זו בשורות הנבחרת בהיותה בת 16 בלבד הופיע לראשונה אוליאנה סמיונובה. היא זכתה בסך הכל ב-10 אליפויות אירופה. בתחרות השתתפו 13 נבחרות. הם חולקו ל-2 בתים. 3 קבוצות מכל בית המשיכו התמודדות על המדליות. איטליה העפילה ישירות לבית העליון. יתר הקבוצות התמודדו על מקומות 8-13. יורובאסקט 1968 באתר פיב"א אירופה אליפות אירופה 1968 באתר פיב"א
מורש (נהר)

מוּרשׁ (ברומנית: Mureş; בהונגרית: מארושׁ Maros) הוא נהר הנובע מהרי הקרפטים המזרחיים, ברומניה, זורם לאורך 803 קילומטרים, מהם 761 קילומטרים ברומניה ו-42 קילומטרים בהונגריה. מקורו של המורש נמצא בגובה 850 מטר מעל פני הים, במעיין ההשמאשו מארה (ה"השמאש הגדול") Hăşmaşu Mare, בהר הרגיטה Harghita ונשפך לתוך נהר טיסה, ליד העיר סגד. בדרכו קולט מורש את מי הנחלים הבאים: גורגיו Gurghiu סבש Sebeş סטראי Strei אמפוי Ampoi ג'ואג'וּ Geoagiu אריאש Arieş טרנבה (הקטנה) Târnava Mică טרנבה (הגדולה) Târnava Mare נירז' Niraj מדיה וקבצים בנושא מורש בוויקישיתוף אטלס הקדסטר של המים ברומניה - עמודים 125 עד 186 (ברומנית) ערך זה הוא קצרמר בנושא נהרות ונחלים ובנושא גאוגרפיה של רומניה. אתם מוזמנים לתרום לוויקיפדיה ולהרחיב אותו.
לא תענה ברעך עד שקר

לא תענה ברעך עד שקר הוא מצוות לא תעשה על נתינת עדות שקר. איסור זה הוא הדיבר התשיעי בעשרת הדיברות. מקור איסור זה מופיע בספר שמות, פרק כ', פסוק י"ב: "לֹא תִּרְצָח לֹא תִּנְאָף לֹא תִּגְנֹב לֹא תַעֲנֶה בְרֵעֲךָ עֵד שָׁקֶר". בנוסח עשרת הדברות המופיע בספר דברים, פרק ה', פסוק ט"ז ישנו פסוק דומה מאד: "לֹא תִּֿרְצָח וְלֹא תִּֿנְאָף וְלֹא תִּֿגְנֹב וְלֹא תַעֲנֶה בְרֵעֲךָ עֵד שָׁוְא". עשרת הדיברות אנוכי ה' לא יהיה לא תשא זכור את כבד את לא תרצח לא תנאף לא תגנוב לא תענה לא תחמד ערך מורחב – עדים זוממים דין אדם שהעיד עדות שקר, מופיע בספר דברים, פרק י"ט, פסוקים ט"ז–כ"א. בפסוק מפורטת מצוות עשה העוסקת בענישת עדים אשר נמצא שהעידו עדות שקר, עדות שקר היא עדות של אדם שהודה או שהוכח שיש טעות בעדות עצמה. לדוגמה - נמצאה הוכחה שבעדות עצמה יש פרט לא נכון. העונש על עדות שקר הוא מלקות. ישנו סוג נוסף המקביל לעדות שקר הנקרא 'עדים זוממים'. עדים זוממים הם עדים שהעידו עליהם שיש טעות לא בגוף העדות, אלא בעדים עצמם. לדוגמה - יגיעו עדים אחרים ויעידו שהעדים הזוממים היו איתם באותה שעה של הפשע, ולכן לא הגיוני שהם מעידים, זה נקרא הזמת עדות. על פי התורה בית הדין מחיובים לנהוג בהם כפי שהיו שזממו לעשות בנאשם החף מפשע שהעידו עליו את עדות השקר. עדים זוממים הערך "לא תענה ברעך עד שקר", באתר המכלול ערך זה הוא קצרמר בנושא הלכה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.